IIG บวกแรง 7% รับกำไร Q2 โตทะลัก 105% ลุ้น H2 เด่นต่อเนื่องรับไฮซีซั่น
IIG บวกแรง 7% รับกำไร Q2 โตทะลัก 105% ลุ้น H2 เด่นต่อเนื่องรับไฮซีซั่น แนะซื้อเป้า 35 บ.
IIG บวกแรง 7% รับกำไร Q2 โตทะลัก 105% ลุ้น H2 เด่นต่อเนื่องรับไฮซีซั่น แนะซื้อเป้า 35 บ.
13 ส.ค. 2564

ผู้สื่อข่าวรายงานว่า วันนี้(13 ส.ค.64) ราคาหุ้น บริษัท ไอแอนด์ไอ กรุ๊ป จำกัด (มหาชน)   หรือ IIG  ณ เวลา 15.13 น. อยู่ที่ระดับ 28.00 บาท บวก 1.75 บาท หรือ 6.67%  ด้วยมูลค่าซื้อขาย 80.60 ลบ.

บล.เคทีบีเอสที ระบุในบทวิเคราะห์ว่า แนะนำ “ซื้อ”  IIG  ราคาเป้าหมาย  35.00 บาท ทั้งนี้บริษัทประกาศกำไรสุทธิไตรมาส 2/2564 ที่ 21 ล้านบาท (+105% เทียบช่วงเดียวกันของปีก่อน, +86% เทียบไตรมาสก่อนหน้า) (ไม่มี consensus) โดยกำไรเติบโต เทียบช่วงเดียวกันของปีก่อน, เทียบไตรมาสก่อนหน้าจากการขยายฐานลูกค้าที่มากขึ้นทั้งในส่วนของ CRM และ ERP
โดยรายได้รวมทำได้ 166 ล้านบาท(+36% เทียบช่วงเดียวกันของปีก่อน, +9% เทียบไตรมาสก่อนหน้า) ในขณะที่ GPM ปรับตัวขึ้นมาที่ระดับ 29% ขยายตัวเด่น เทียบช่วงเดียวกันของปีก่อน, เทียบไตรมาสก่อนหน้า จาก economy of scale ที่ดีขึ้น ทั้งนี้ยังคงประมาณการกำไรสุทธิปี 2564 ที่ 90 ล้านบาท (22% เทียบช่วงเดียวกันของปีก่อน)
แม้กำไรสุทธิในครึ่งแรกปี 2564 คิดเป็น 35% ของประมาณการดังกล่าว อย่างไรก็ตามแนวโน้มครึ่งหลังปี 2564 คาดเติบโตเด่นจาก high season ของงาน implementation และรายได้ประจำจาก subscription ที่มากขึ้นตามการขยายฐานลูกค้าเข้ามาช่วยหนุนราคาหุ้น outperform SET ราว +9% ในช่วง 3 เดือนที่ผ่านมา คาดมาจากการผ่าน low season ในไตรมาส 1/2564 โดยคาดราคาหุ้นจะ outperform ตลาดต่อจากแนวโน้มกำไรที่เติบโตต่อเนื่องในช่วงที่เหลือของปี 2564 จากการเข้าสู่ช่วง high season งาน implementation และการขยายฐานลูกค้า subscription